b"\n_START_ARTICLE_\nSelenur\n_START_PARAGRAPH_\nUn selenur \xc3\xa9s un compost qu\xc3\xadmic que resulta de la combinaci\xc3\xb3 del seleni amb elements menys electronegatius que ell._NEWLINE_Hom els obt\xc3\xa9 generalment per combinaci\xc3\xb3 directa de llurs elements i presenten propietats molt semblants a les dels sulfurs.\n_START_SECTION_\nEstat natural\n_START_PARAGRAPH_\nA la natura hom hi troba un bon grapat de minerals que qu\xc3\xadmicament s\xc3\xb3n selenurs. Alguns exemples s\xc3\xb3n: l'athabasca\xc3\xafta \xc3\xa9s tetraselenur de pentacoure, ; la umangita \xc3\xa9s el diselenur de tricoure, ; la berzelianita \xc3\xa9s selenur de dicoure, ; la clausthalita \xc3\xa9s un selenur de plom(II), ; la tiemannita \xc3\xa9s selenur de mercuri(II), ; l'eucairita \xc3\xa9s un selenur doble, el selenur d'argent i coure, ; i tamb\xc3\xa9 la fischesserita, que \xc3\xa9s un diselenur de triargent i or, ; com tamb\xc3\xa9 la jacutinga\xc3\xafta que \xc3\xa9s el triselenur de mercuri i diplat\xc3\xad, .\n_START_SECTION_\nAplicacions\n_START_PARAGRAPH_\nEls selenurs han trobat aplicacions en el camp de noves tecnologies (electr\xc3\xb2nica i \xc3\xb2ptica). El selenur de zinc, , \xc3\xa9s el material preferit per a la fabricaci\xc3\xb3 de lents, finestres, acobladors de sortida i expansors de feix per la seva baixa capacitat d'absorci\xc3\xb3 en longituds d'ona infraroges i la seva transmissi\xc3\xb3 visible, i en la fabricaci\xc3\xb3 de LED blancs. N'hi ha que tenen propietats de superconductors: diselenur de vanadi, ; diselenur de plat\xc3\xad, ; diselenur de titani, ; diselenur de niobi, ; o el selenur de ferro, . Altres tenen caracter\xc3\xadstiques de semiconductors: diselenur d'hafni, ; diselenur de molibd\xc3\xa8, ; diselenur de tungst\xc3\xa8, ; diselenur de reni, ; diselenur d'estany, ; diselenur de t\xc3\xa0ntal, ; selenur de gal\xc2\xb7lii, ; selenur de germani, ; triselenur de diindi, ; o triselenur de dibismut, . El selenur de coure, gal\xc2\xb7li i indi, , conegut com a CIGS, ha trobat aplicaci\xc3\xb3 en la fabricaci\xc3\xb3 de capes per a panells solars. El selenur de plom(II), , s'ha utilitzat comunament com un fotodetector d'infrarojos en m\xc3\xbaltiples aplicacions, com espectr\xc3\xb2metres de gas, flames de detecci\xc3\xb3 d'infrarojos, espoletes per a municions d'artilleria o sistemes d'orientaci\xc3\xb3 d'infrarojos passius."